สวัสดีคะ หนูอายุ20ปี ฝั่งยาคุมกำเนิด แบบ3ปี แต่อีก2เดือนก็ครบกำหนดเอาออก แต่ตอนนี้หนูเป็นประจำเดือนมาตั้งแต่15พ.ค62จนตอนนี้1มิ.ย62 รวมก็ประมาณ17วัน แล้วก้อเริ่มเป่นเยอะจากที่เป่นอาทิตย์แรกกลางคืนจะออกนิดเดียวแต่เข้าอาทิตย์ที่2เป่นมากจนเปื้อนที่นอนอยากรู้ว่าจะเป็นอันตรายไหมหรอหรือจะส่อแววเกิดโรคไหม
สวัสดีค่ะ ยาฝังคุมกำเนิดเป็นการคุมกำเนิดที่มีประสิทธิภาพสูง อยู่ได้ 3 หรือ 5 ปีขึ้นกับชนิดยาที่ใช้ฝัง มีโอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงแต่อย่างไรก็ตามเลือดที่ออกผิดปกตินั้นมักมีปริมาณน้อยเป็นลักษณะเลือดออกกระปริดกระปรอยแค่ติดกางเกงใน จะไม่ออกมาติดต่อกันหลายวันจนต้องใช้ผ้าอนามัยชุ่มหรือเปื้อนที่นอน ดังนั้นในกรณีนี้อาจเป็นเลือดออกจากช่องคลอดที่เกิดจากสาเหตุอื่นๆเช่น เนื้องอกมดลูก ติ่งเนื้อปากมดลูก มดลูก/ปากมดลูก/ช่องคลอดติดเชื้อ เป็นต้น ดังนั้นแนะนำพบสูตินรีแพทย์เพื่อตรวจเพิ่มเติมการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง และรีบไปตรวจหาสาเหตุค่ะ